
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1051 

-- ' 22 Νοεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπαγωγή προσωπικού της Κοινότητας Βερίνου Ν. Α- 

χαΐας στις διατάξεις του Ν. 1188/81. 

Ψήφιση ΟΕΥ του Συμβουλίου Περιοχής της 3ης Εδα¬ 
φικής Περιφέρειας Ν. Ζακύνθου.. 

Υπαγωγή του προσωπικού της Κοινότητας Τρωιαννά- 
τωνΝ. Κεφ/νίαςστις διατάξεις του Α' βιβλίου του Ν. 

1188/81.. 

Τροποποίηση της συστατικής πράξης της Κοινοτικής 
επιχείρησης Τουρισμού Εργων και Ανάπτυξης Τρι- 
κερίου Ν. Μαγνησίας. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 25514Τ.Τ. 0) 

Υπαγωγή προσωπικού της Κοινότητας Βερίνου Ν. Α¬ 
χαιός στις διατάξεις του Ν. 1188/81. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΑΧΑΪΑΣ 
Με την 25514/7.11.96 απόφαση του Αναπλ. Περ/κού 
Δ/ντή Ν. Αχαΐας εγκρίθηκε η 9/96 απόφαση του Κοινοτι¬ 
κού Συμβουλίου Βερίνου που εκδόθηκε σύμφωνα με τις 
διατάξεις των Ν. 1188/81 και 2307/95 με την οποία υπάγε¬ 
ται το προσωπικό της Κοινότητας αυτής στις διατάξεις 
του Α! Μέρους του Ν. 1188/81. Η δαπάνη που προκαλεί- 
ται με την απόφαση αυτή θα βαρύνει τον εκάστοτε προϋ¬ 
πολογισμό της Κοινότητας Βερίνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Νοεμβρίου 1996 
Με εντολή Γ.Γ. Περιφ. 

Ο Αναπλ. Περ/κού Δ/ντή 
ΣΤ. ΦΑΡΔΕΛΛΑΣ 
-♦- 

Αριθ. 4662 _ < 2 ) 

Ψήφιση ΟΕΥ του Συμβουλίου Περιοχής της 3ης Εδαφι¬ 
κής Περιφέρειας Ν. Ζακύνθου. 

Ο ΠΡΟΪΣΤΑΜΕΝΟΣ ΠΕΡΙΦ/ΚΗΣ Δ/ΣΗΣ Ν. ΖΑΚΥΝΘΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 


θρου 26 του Ν. 1832/89 όπως τροποποιήθηκαν με τις δια¬ 
τάξεις του άρθρου 8 του Ν. 2307/95. 

β) Του άρθρου 48του Ν. 2218/94. 

γ) Του Π.Δ. 276/1995. 

2. Την αριθμ. 24/1996 απόφαση του Διοικητικού Συμ¬ 
βουλίου του Συμβουλίου Περιοχής της 3ης Εδαφικής Πε¬ 
ριφέρειας περί ψηφίσεως ΟΕΥ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθμ. 24/4.10.96 πρακτικό αυτού. 

4. Όλα τα στοιχεία του φακέλου καθώς και τις ανάγκες 
σε προσωπικό του παραπάνω Συμβουλίου Περιοχής. 

5. Το άρθρο 14 παρ. 4 του Ν. 2399/96 (ΦΕΚ 90 
Τ.Α727.5.96) «Κατάργηση Περιφερειακών Διευθυντών», 
αποφασίζουμε: 

Εγκρίνουμε την 24/96 απόφαση του Διοικητικού Συμ¬ 
βουλίου, του Συμβουλίου Περιοχήςτης 3ης Εδαφικής Πε¬ 
ριφέρειας του Νομού μας περί ψηφίσεως του Οργανι¬ 
σμού Εσωτερικής Υπηρεσίας όπως ορίζεται στην απόφα¬ 
ση αυτή ώστε η διάρθρωση των θέσεων των Υπηρεσιών 
του να έχει ως εξής, αποφασίζει: 

(Ακολουθεί το αποφασιστικό μέρος της εγκρινόμενης 
πράξης όπως ακριβώς αναγράφεται σε αυτή) το οποίο και 
αποτελεί αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 8 Νοεμβρίου 1996 
Με εντολή Γ.Γ.Π.Ι.Ν. 

Ο Προϊστάμενος ΔΟΥ 
ΕΜΜΑΝΟΥΗΛ ΣΑΡΔΗΣ 


ΑΠΟΦΑΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο του Συμβουλίου Περιοχήςτης 
3ης Εδαφικής Περιφέρειας του Νομού Ζακύνθου λαμβά- 
νοντας υπόψη: 

1. Τις διατάξεις των Νόμων 2218,94, 2240/94 και 
2307/95. 

2. Την με αριθμό 4/1995 απόφασή του, η οποία αναφέ- 
ρεται στη σύνταξη μελέτης οργάνωσης των Υπηρεσιών 
του Σ.Π. της 3ης Εδαφικής Περιφέρειας του Νομού Ζα¬ 
κύνθου, αποφασίζει: 

Ψηφίζει τον Οργανισμό Εσωτερικής Υπηρεσίας του 

Συμβουλίου Περιοχήςτης 3ης Εδαφικής Περιφέρειας Ζα¬ 
κύνθου. 

Με τον παρόντα Ο ΕΥ προκαλείται δαπάνη σε βάρος των 
προϋπολογισμών του Συμβουλίου Περιοχής το ύψος της 
οποίας δεν μπορεί να υπολογιστεί επακριβώς (άρθρο 12 
Ν. 2307/95). 

Ο Οργανισμός Εσωτερικής Υπηρεσίας του Συμβουλίου 
Περιοχής της 3ης εδαφικής περιφέρειας Νομού Ζακύν¬ 
θου έχει ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΕΦΑΛΑΙΟ Α' 

Διάρθρωση Υπηρεσιών 
Άρθρο 1 

Υπηρεσίες Συμβουλίου Περιοχής 

Οι Υπηρεσίες του Συμβουλίου Περιοχήςτης 3ης Εδαφι¬ 
κής Περιφέρειαςτου Νομού Ζακύνθου διαρθρώνονται σε 
Διεύθυνση, και Τμήματα. Με απόφαση του Προέδρου του 
Διοικητικού Συμβουλίου του Σ.Π. μπορεί να δημιουργού- 
νται για την εύρυθμη λειτουργία της υπηρεσίας, μη αυτο¬ 
τελή Γραφεία ή αντίστοιχου επιπέδου μη αυτοτελείς ορ¬ 
γανικές μονάδες στο πλαίσιο του κάθε Τμήματος. 

Τη Διεύθυνση του Σ.Π. συγκροτούν: 
α. Τμήμα Προγραμματισμού και Περιβάλλοντος, 
β. Τμήμα Τεχνικών Υπηρεσιών, 
γ. Τμήμα Διοικητικού-Οικονομικού. 

ΚΕΦΑΛΑΙΟ Β' 

Αρμοδιότητες Υπηρεσιών 
Αρθρο 2 

Αρμοδιότητες του Τμήματος Προγραμματισμού 
και Περιβάλλοντος 

Στις αρμοδιότητες του Τμήματος περιλαμβάνονται: 

- Συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

-Τήρηση αρχείου μελετών, ερευνών και εργασιών που 
έχουν πραγματοποιηθεί στην περιοχή του Σ.Π. 

- Εκπόνηση ερευνών και μελετών για τη διάγνωση των 
αναγκών της ανάπτυξης και την ιεράρχηση των προτε¬ 
ραιοτήτων έργων και μέτρων, καθώς και επιστημονικός 
σχεδιασμός, στήριξη και παρακολούθηση του συνολικού 

προγράμματος δράσηςτου Σ.Π. 

- Κατάρτιση του ετήσιου και μεσοχρόνιου Τοπικού Ανα¬ 
πτυξιακού Προγράμματος της περιοχής του Συμβουλίου 
στο πλαίσιο του δημοκρατικού προγραμματισμού. 

-Διατύπωση προτάσεων για τη συμμετοχή του Σ.Π. στη 
διαδικασία κατάρτισης των μεσοχρόνιων Νομαρχιακών 
Αναπτυξιακών Προγραμμάτων. 

-Διαχείριση των χρηματοδοτήσεων απότο Πρόγραμμα 
Δημοσίων Επενδύσεων και από τους πόρους των προ¬ 
γραμμάτων και πρωτοβουλιών της Ευρωπαϊκής Ενωσης 
που αφορούν στην περιοχή του Σ.Π. 

- Σχεδιασμός και υλοποίηση προγραμμάτων αξιοποίη¬ 
σης των πλουτοπαραγωγικών πόρων διακοινοτικής ση¬ 
μασίας. 

- Συμμετοχή στον σχεδίασμά και στην υλοποίηση πα¬ 


ραγωγικών δραστηριοτήτων στην περιοχή. Μέριμνα για 
τη δημιουργία νέων θέσεων εργασίας. 

-Συνεργασία με τις αρμόδιες υπηρεσίες των Ο.Τ.Α. με- 
λώντου Σ.Π., της Νομαρχιακής Αυτοδιοίκησης, της Περι¬ 
φέρειας, της Περιφερειακής Διοίκησης, και άλλων αρμό¬ 
διων φορέων, όπου αυτή απαιτείται, για την παροχή αμοι¬ 
βαίων στοιχείων και πληροφοριών για την υλοποίηση των 
δραστηριοτήτων του Σ.Π. 

- Μέριμνα για την εκτέλεση και λειτουργία διακοινοτι- 
κών έργων τεχνικής υποδομής, κοινωνικού εξοπλισμού 
και πολιτιστικής υποδομής. 

- Πληροφόρηση και υποστήριξη των Ο.Τ.Α. - μελώντου 
Σ.Π. για αναπτυξιακά θέματα και προγράμματα. 

- Παροχή συμβουλευτικών υπηρεσιών γεωπονίας 
στους αγρότες της περιοχής του Σ.Π. 

-Έλεγχος των καταστημάτων και επιχειρήσεων, οι όροι 
λειτουργίας των οποίων καθορίζονται από υγειονομικές 
διατάξεις. 

- Μέριμνα για την προστασία του περιβάλλοντος σε θέ¬ 
ματα διακοινοτικής σημασίας. 

- Η ανάληψη πρωτοβουλιών για την περιβαλλοντική ευ- 
αισθητοποίηση και ενημέρωση του πληθυσμού της Εδα¬ 
φικής Περιφέρειαςτου Σ.Π. και κυρίως της νεολαίας. 

- Η εισήγηση μέτρων πρόληψης κάθε είδους ρύπανσης, 
ο συντονισμός των ενεργειών με αντίστοιχες υπηρεσίες 
των ΟΤΑ μελώντου Σ.Π. και της Νομαρχιακής Αυτοδιοί¬ 
κησης. 

- Συνεργασία με τους αρμόδιους κεντρικούς και περι¬ 
φερειακούς φορείς για την προώθηση προγραμμάτων 
τουριστικής ανάπτυξης της περιοχής και ειδικότερα των 
εναλλακτικών μορφών τουρισμού. 

- Ενημέρωση και έλεγχος των ενδιαφερομένων φορέων 
και πολιτών σε θέματα βελτίωσης της ποιότητας των πα- 
ρεχομένωντουριστικών υπηρεσιών. 

-Προβολή των τουριστικών πόρων της Εδαφικής Περι¬ 
φέρειας του Σ.Π. στο εσωτερικό και το εξωτερικό. 

- Ευθύνη και επίβλεψη μηχανογράφησης - μηχανοργά¬ 
νωσης των υπηρεσιών του Σ.Π. 

Άρθρο 3 

Αρμοδιότητες του Τ μήματος Τεχνικών Υπηρεσιών 

Στις αρμοδιότητες του Τμήματος περιλαμβάνονται: 

- Εκτέλεση και παρακολούθηση διακοινοτικών έργων α¬ 
ξιοποίησης πλουτοπαραγωγικών πόρων τεχνικής υποδο¬ 
μής, κοινωνικού εξοπλισμού και πολιτιστικής υποδομής. 

- Μέριμνα για την σύνταξη και θεώρηση προμελετών 
και μελετών έργων και προμηθειών αρμοδιότητας του 
τμήματος. 

-Διενέργεια των διαδικασιών για την έγκριση της μελέ¬ 
της των έργων αρμοδιότητας του τμήματος μέχρι και του 
καθορισμού του επιβλέποντος. 

- Έκδοση των αναγκαίων αντιγράφων μελετών - συμ¬ 
βάσεων κ.λπ. που είναι απαραίτητα για την πληρωμή των 
δαπανών έργων και προμηθειών και αποστολή τους στο 
Γραφείο Διοικητικού - Οικονομικού για τις περαιτέρω ε¬ 
νέργειες. 

- Διενέργεια των διαδικασιών παραλαβής των έργων. 

- Επιμέλεια της σύνταξης, υπογραφής και έγκρισης της 
τελικής δαπάνης του έργου προς τα αρμόδια όργανα και 
διεκπεραίωση κάθε άλλης διοικητικής διαδικασίας εκκα¬ 
θάρισης του έργου μέχρι της αποστολής του οικείου φα¬ 
κέλου στο αρχείο. 

- Παρακολούθηση των πιστώσεων που διατίθενται για 
την εκτέλεση των έργων. 

- Μέριμνα για την παράδοση των απαραίτητων στοιχεί¬ 
ων λογιστικής παρακολούθησης των έργων. 

- Τήρηση του αρχείου των φακέλλωντων έργων και προ¬ 
μηθειών με τη συνεργασία του επιβλέποντος κάθε έργου. 

- Μέριμνα για τη συγκέντρωση πληροφοριών για φθο¬ 
ρές στα διακοινοτικά έργα αρμοδιότητας του Σ.Π., επιμέ¬ 
λεια της άμεσης επισκευής τους και παροχή στοιχείων υ¬ 
πευθύνων και κόστους για το σχετικό καταλογισμό των 
δαπανών. 

-Τεχνική στήριξη των Ο.Τ.Α. μελών του Σ.Π. σε θέματα 
σχεδιασμού, χρηματοδότησης και εκτέλεσης τεχνικών 
έργων, συντήρησης των δικτύων οδοποιίας, ύδρευσης, 
άρδευσης, ηλεκτροφωτισμού και αποκομιδής των απορ¬ 
ριμμάτων. 

- Μέριμνα για την συντήρηση, επισκευή και καλή λει¬ 
τουργία των διακοινοτικών τμημάτων των δικτύων ύδρευ¬ 
σης, άρδευσης και οδοποιίας αρμοδιότητας του Σ.Π. 

- Σχεδιασμός και εφαρμογή μέτρων για τη διαχείριση 
των απορριμμάτων της Εδαφικής Περιφέρειας του Σ.Π. 

- Μέριμνα για την προστασία των αγροτικών - δασικών 
εκτάσεων της Εδαφικής Περιφέρειας του Σ.Π. 

- Μέριμνα για τη διαχείριση των υδατικών πόρων της Ε¬ 
δαφικής Περιφέρειας του Σ.Π. 

- Μέριμνα για την συντήρηση των αυτοκινήτων, μηχα¬ 
νημάτων και λοιπού εξοπλισμού των υπηρεσιών του Σ.Π. 
και των Ο.Τ.Α. μελών του. 

- Υλοποίηση του πολεοδομικού σχεδιασμού στο πλαί¬ 
σιο των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και η τήρηση των δε¬ 
δομένων του Κτηματολογίου της περιοχής του, όπως αυ¬ 
τά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

- Συνεργασία με την αρμόδια υπηρεσία της Νομαρχια¬ 
κής Αυτοδιοίκησης για τον έλεγχο της εφαρμογής των εκ- 
δοθεισών οικοδομικών αδειών και την αντιμετώπιση της 
αυθαίρεσης δόμησης εις βάρος κοινοχρήστων χώρων. 

- Συνεργασία με την αρμόδια υπηρεσία της Ν.Α. για τον 
έλεγχο των αυθαίρετων κατασκευών και την εφαρμογή 
της νομοθεσίας «περί επικινδύνων και ετοιμόρροπων κτι- 
σμάτων». 

- Εισήγηση μέτρων για πολεοδομικές ρυθμίσεις που α¬ 
φορούν στην προστασία του περιβάλλοντος. 

- Μέριμνα για σωστή λειτουργία και συντηρηση αυτοκι¬ 
νήτων. 

Άρθρο 4 

Αρμοδιότητες του Τμήματος Διοικητικών - Οικονομικών 
Υπηρεσιών 

Στις αρμοδιότητες του Τμήματος ανήκουν τα θέματα 
διοικητικής υποστήριξης, προσωπικού, οικονομικών του 
Σ. Π., προμηθειών για την κοινή εξυπηρέτηση των ΟΤΑ με¬ 
λών του, καθώς και τα θέματα οργανωτικής - διοικητικής 
υποστήριξης των ΟΤΑ - μελών του Σ.Π. Οι αρμοδιότητες 
του Γραφείου πιο αναλυτικά είναι οι εξής: 

4.1. Διοικητικές υπηρεσίες 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας του Προέ¬ 
δρου του Σ.Π., του Διοικητικού Συμβουλίου και της Εκτε¬ 
λεστικής Επιτροπής καθώς και της αλληλογραφίαςτων Υ¬ 
πηρεσιών του Σ.Π. 


Ρύθμιση συναντήσεων της επικοινωνίας του Προέδρου 
και των λοιπών οργάνων του Σ.Π. με τους εκπροσώπους 
των Ο.Τ.Α. - μελών του Σ.Π., της Νομαρχιακής Αυτοδιοί¬ 
κησης, των Δημόσιων Αρχών, τις επιτροπές, τους συλλό¬ 
γους και τους πολίτες και η τήρηση του ημερολογίου των 
επαφών αυτών. Ρύθμιση των θεμάτων Δημοσίων Σχέσεων 
γενικά. 

- Παραλαβή από τους υπηρεσιακούς παράγοντες των 
φακέλων των εγγράφων που πρέπει να υπογραφούν από 
τον Πρόεδρο. 

- Φροντίδα για τη δημοσίευση των διακηρύξεων και των 
ανακοινώσεων των Υπηρεσιώντου Σ.Π. 

- Παραλαβή του ημερήσιου και περιοδικού τύπου, κα¬ 
θώς και όλων των εντύπων που αποστέλλονται στο Σ. Π., η 
επιμέλεια της καθημερινής αποδελτίωσης του τύπου. 

- Τήρηση του πρωτοκόλλου εισερχομένων - εξερχομέ- 
νων εγγράφων. 

- Τήρηση των πρακτικών των συνεδριάσεων των οργά- 
νωντουΣ.Π. και ενημέρωση του βιβλίου πρακτικών καθώς 
και κάθε άλλου εντύπου, που αποφασίζει το Διοικητικό 
Συμβούλιο του Σ.Π. ότι είναι απαραίτητο για την καλύτε¬ 
ρη διεκπεραίωση των λειτουργιών του. 

- Παρακολούθηση και εφαρμογή όλων των Νόμων και 
Διαταγμάτων π ου αφορούντοπάσης φύσεως προσωπικό 
του Σ.Π. και η άσκηση των αρμοδιοτήτων που απορρέουν 
απότον Κώδικα Κατάστασης Δημοτικών και Κοινοτικών Υ¬ 
παλλήλων (Ν. 1188/81), όπως αυτός τροποποιήθηκε από 
τους Ν. 2218/94, 2240/94, 2307/95 κ.λπ. καθώς και η τή¬ 
ρηση του σχετικού αρχείου. 

-Τήρηση Μητρώου, Ευρετηρίου και Ατομικών Φακέλων 
του μόνιμου, με σύμβαση έργου και του πάσης φύσεως 
προσωπικού. 

- Σύνταξη και θεώρηση των πάσης φύσεως στοιχείων 
του προσωπικού και η προώθησή τους για την σύνταξη 
των μισθοδοτικών καταστάσεων. 

- Διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται. 

- Έλεγχος και παρακολούθηση της τήρησης του κανο¬ 
νικού ωραρίου εργασίας. 

-Έκδοση ή κοινοποίηση εγκυκλίων που αφορούν στην 
υπηρεσιακή κατάσταση του προσωπικού και ενημέρωσή 
του για τα προγράμματα επιμόρφωσής του. 

- Εισηγήσεις στον Πρόεδρο του Σ.Π. για την συγκρότη¬ 
ση των προβλεπομένων από το Νόμο επιτροπών και ομά¬ 
δων εργασίας καθώς και για τα προσωπικά αιτήματα των 
υπαλλήλων. 

- Συγκέντρωση - αρχειοθέτηση όλων των σχετικών νό¬ 
μων και διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν την συ¬ 
νολική λειτουργία του Σ.Π. και την αυτοδιοίκηση γενικό¬ 
τερα. 

- Οργανωτική - διοικητική υποστήριξη των Ο.Τ.Α. μελών 
του Σ.Π. εφ’ όσον αυτή ζητηθεί. 

- Ενημέρωση των πολιτών για τα δικαιώματά τους και 
τις ενέργειες που απαιτούνται για τη διεκπεραίωση των υ- 
ποθέσεών τους. 

- Μέριμνα για το σχεδίασμά και την υλοποίηση προ¬ 
γραμμάτων κοινωνικής ενημέρωσης και στήριξης διακοι- 
νοτικού επιπέδου. 

- Συντονισμός και στή ριξη των ΟΤΑ μελών του Σ. Π. για 

τη διοργάνωση πολιτιστικών, αθλητικών και άλλων εκδη¬ 
λώσεων. 

4.2. Οικονομικές υπηρεσίες 

- Κατάρτιση του σχεδίου προϋπολογισμού εσόδων - ε¬ 
ξόδων και εμπρόθεσμη υποβολή του στα αρμόδια όργα- 
να. 

- Προγραμματισμός και παρακολούθηση της πορείας 
εκτέλεσης του προϋπολογισμού εσόδων - εξόδων. 

- Υποβολή εισήγησης για την αναμόρφωση του προϋ¬ 
πολογισμού, εγγραφή νέων εσόδων, χορήγηση συμπλη¬ 
ρωματικών και εκτάκτων πιστώσεων, ορθή κατανομή των 
πιστώσεων και απορρόφηση των δαπανών για την εκτέ¬ 
λεση των έργων, των προμηθειών καθώς και η κίνηση του 

χρέους και της περιουσίας γενικά. 

- Λειτουργία Ειδικής Ταμειακής Υπηρεσίας. 

- Σύνταξη των ετήσιων σχεδίων οικονομικών απολογι¬ 
σμών του Σ.Π. και τήρηση αρχείου ετήσιων απολογισμών 
εσόδων - εξόδων του Σ.Π. σύμφωνα μετά απολογιστικά 

στοιχεία που συντάσσει το Ταμείο. 

- Διεξαγωγή της διαδικασίας και προμήθεια πόσης (ρύ¬ 
σεως υλικού και εξοπλισμού για τις ανάγκες του Σ.Π. και 
την κοινή εξυπηρέτηση των Ο.Τ.Α. μελών του, βάσει των 

Νόμων και Διατάξεων που ισχύουν. 

- Εισήγηση για την εκποίηση ή την καταστροφή του ά¬ 
χρηστου ή παλαιού υλικού και της διαγραφής του από τα 
αντίστοιχα βιβλία. 

- Διαχείριση, φύλαξη και διάθεση του υλικού στην απο¬ 
θήκη του Σ.Π. και καταχώρησή του στα οικεία βιβλία απο¬ 
θήκης. 

- Μέριμνα για την έγκαιρη ανανέωση υλικών που πρό¬ 
κειται να εξαντληθούν. 

- Επιμέλεια της ασφάλισης των κινητών και ακινήτων 

περιουσιακών στοιχείωντου Σ.Π. 

_ Τήρηση των προβλεπομένων από το Νόμο λογιστικών 
βιβλίων εξόδων. 

- Κατάρτιση των μηνιαίων και ετήσιων λογαριασμών της 
διαχείρισης των εξόδων. 

- Σύνταξη των ανάλογων στατιστικών πινάκων που υπο¬ 
βάλλονται στις Δημόσιες Υπηρεσίες. 

- Έλεγχος των εκδοθέντων και διαβιβασθέντων στο Τα¬ 
μείο ενταλμάτων και πληρωμή βάσει αυτών των δικαιού¬ 
χων σύμφωνα με τις οικείες διατάξεις περί λογιστικού των 
Ο.Τ.Α. 

- Φροντίδα για την συγκέντρωση και τον έλεγχο των κά¬ 
θε φύσης παραστατικών, έλεγχος της επάρκειας της α¬ 
ντίστοιχης πίστωσης του προϋπολογισμού, έκδοση χρη¬ 
ματικών ενταλμάτων, έγκαιρη προώθηση για υπογραφή 
τους από τον Πρόεδρο, καταχώρησή τους στο μηχανο¬ 
γραφικό σύστημα και αρχειοθέτησή τους. 

- Συνεχής παρακολούθηση των ταμειακών υπολοίπων 
και τακτή σχετική ενημέρωση προς την υπηρεσία και τα 
αρμόδια όργανα του Σ.Π. 

- Παρακολούθηση των εγκεκριμμένων δανείων του 
Σ.Π., τήρηση πινάκων ετήσιων τοκοχρεωλυτικών δόσεων 
και ενημέρωση του ταμείου του. 

- Παρακολούθηση της μισθοδοτικής κατάστασης όλων 
των εργαζομένων στο Σ.Π., σύνταξη των μισθοδοτικών 
καταστάσεων και έκδοση των σχετικών βεβαιώσεων και 
πιστοποιητικών. 

- Μέριμνα της απόδοσης των υπέρ τρίτων κρατήσεων 
και τήρηση όλων των απαραίτητων βιβλίων. 

- Τήρηση των προβλεπόμενων από το Νόμο βιβλίων ε¬ 
σόδων. 


- Έλεγχος των χρηματικών τίτλων που διαβιβάζονται 
στο Ταμείο από τις αρμόδιες υπηρεσίες και έκδοση των α¬ 
ποδεικτικών παραλαβής των εισπρακτέων εσόδων. 

- Έκδοση των γραμματειών είσπραξηςτων διαφόρων ε¬ 
σόδων. 

- Επιμέλεια της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

- Επιμέλεια της κοινοποίησης των ατομικών ή γενικών 
προσκλήσεων προς τους οφειλέτες. 

- Εγγραφή της πίστωσης των πληρωσάντων οφειλετών 
στους οικείους χρηματικούς καταλόγους και βεβαίωση 
της ενέργειας αυτής στον καθένα από τα οικεία αποσπά¬ 
σματα των καταλόγων. 

- Έλεγχος των διπλοτύπων εισπράξεων πριν από κάθε 
χρηματική κατάθεση εκ μέρους των εισπρακτόρων και 
παραλαβή των εισπράξεων. 

- Διαχείριση και παρακολούθηση της διακίνησης των 
διαφόρων ειδών - υλικών και τήρηση των ανάλογων βι¬ 
βλίων. 

- Διεξαγωγή δημοπρασιών ή πρόχειρων διαγωνισμών 
σύμφωνα μετηνπροβλεπόμενη νομοθεσία. 

ΜΕΡΟΣ ΔΕΥΤΕΡΟ 
ΟΡΓΑΝΙΚΕΣ ΘΕΣΕΙΣ 
ΚΕΦΑΛΑΙΟ Γ 

Κατηγορίες και Κλάδοι Προσωπικού 
Άρθρο 5 

Διάκριση θέσεων κατά κατηγορίες 

Το μόνιμο προσωπικό του Συμβουλίου Περιοχής υπά¬ 
γεται στις διατάξεις του πρώτου μέρους του Ν. 1881/81 
«Περί κυρώσεως του κώδικος περί καταστάσεως προσω¬ 
πικού οργανισμών τοπικής αυτοδιοίκησης», όπως ισχύει 
τροποποιούμενος και συμπληρούμενος. 

Οι θέσειςτων μονίμων υπαλλήλων του Σ.Π. διακρίνονται 
σε κατηγορίες ως εξής: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 6 

Εισαγωγικός και Καταληκτικός Βαθμός 

1. Εισαγωγικός βαθμόςτων υπαλλήλωντων κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Ά. 

2. Εισαγωγικός βαθμόςτων υπαλλήλωντων κλάδων Υ¬ 
ποχρεωτικής Εκπαίδευσης είναι ο βαθμός Έ και καταλη¬ 
κτικός ο βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. 

ΚΕΦΑΛΑΙΟ Δ' 

Αριθμός θέσεων κατά κλάδους και προσόντα διορισμού 
Άρθρο 7 

1. Κλάδος ΠΕ Διοικητικού - Οικονομικού (Οικονομικού) 
Ο Κλάδος ΠΕΙ Διοικητικού - Οικονομικού (Οικονομικού) 
περιλαμβάνει μία (1) θέση. 

2. Κλάδος ΠΕ Διοικητικού - Οικονομικού (Διοικητικού) 

Ο Κλάδος ΠΕΙ Διοικητικού - Οικονομικού (Διοικητικού) 

περιλαμβάνει μία (1) θέση. 

3. Κλάδος ΠΕ3 Πολιτικών Μηχανικών 

Ο Κλάδος ΠΕ3 Πολιτικών Μηχανικών περιλαμβάνει μία 
(1) θέση. 

4. Κλάδος ΠΕ6 Τοπογράφων Μηχανικών 

Ο Κλάδος ΠΕ6 Τοπογράφων Μηχανικών περιλαμβάνει 
μία (1) θέση. 

5. Κλάδος ΠΕ9 Γεωπόνων 

Ο Κλάδος ΠΕ9 Γεωπόνων περιλαμβάνει μία (1) θέση. 

6. Κλάδος ΤΕ3 Τεχνολόγων Πολιτικών Μηχανικών 

Ο Κλάδος ΤΕ3 Τεχνολόγων Πολιτικών Μηχανικών περι¬ 
λαμβάνει μία (1) θέση. 

7. Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών 

Ο Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών περιλαμβάνει μία (1) θέση. 

8. Κλάδος ΤΕ17 Διοικητικών - Λογιστών 

Ο Κλάδος ΤΕ17 Διοικητικών - Λογιστών περιλαμβάνει 
μία (1) θέση. 

9. Κλάδος ΤΕ 19 Πληροφορικής 

Ο Κλάδος ΤΕ 19 Πληροφορικής περιλαμβάνει μία (1) θέ¬ 
ση. 

10. Κλάδος ΔΕΙ Διοικητικών 

Ο Κλάδος ΔΕΙ Διοικητικών περιλαμβάνει μία (1) θέση. 

11. Κλάδος ΔΕ5 Δομικών Έργων 

Ο ΚλάδοςΔΕ5ΔομικώνΈργωνπεριλαμβάνει μία (1) θέ¬ 
ση. 

12. Κλάδος ΔΕ 14 Ελεγκτών Εσόδων - Εξόδων Ο.Τ.Α. 

Ο Κλάδος ΔΕ 14 Ελεγκτών Εσόδων - Εξόδων Ο.Τ.Α. πε¬ 
ριλαμβάνει μία (1) θέση. 

13. Κλάδος ΔΕΙ 5 Εισπρακτόρων 

Ο Κλάδος ΔΕ 15 Εισπρακτόρων περιλαμβάνει μία (1) θέ¬ 
ση. 

14. Κλάδος ΔΕ28 Χειριστών Μηχανημάτων Έργων 

Ο Κλάδος ΔΕ28 Χειριστών Μηχανημάτων Έργων περι¬ 
λαμβάνει μία (1) θέση. 

15. Κλάδος ΔΕ29 Οδηγών Αυτοκινήτων 

Ο Κλάδος ΔΕ29 Οδηγών Αυτοκινήτων περιλαμβάνει 
δύο (2) θέσεις. 

16. Κλάδος ΔΕ30 Τεχνιτών γενικά 

Ο Κλάδος ΔΕ30 Τεχνιτών περιλαμβάνει μία (1) θέση. 

17. Κλάδος ΔΕ38 Προσωπικού Η/Υ 

Ο Κλάδος ΔΕ38 Προσωπικού Η/Υ περιλαμβάνει δύο (2) 
θέσεις. 

18. Κλάδος ΥΕ1 38 Κλητήρας 

Ο Κλάδος ΥΕ1 Κλητήρας περιλαμβάνει μία (1) θέση. 

19. Κλάδος ΥΕ16 Εργατών γενικών καθηκόντων 

Ο Κλάδος ΥΕ16 Εργατών γενικών καθηκόντων περιλαμ¬ 
βάνει δύο (2) θέσεις. 

Άρθρο 8 

Η κατανομή των θέσεων κατά υπηρεσιακή μονάδα γίνε¬ 
ται με απόφαση τουΠροέδρου του Σ.Π. 

Άρθρο 9 

Προσόντα διορισμού για όλους τους παραπάνω κλά¬ 
δους είναι τα οριζόμενα στο Π.Δ. 37α/87 και 22/90 όπως 
κάθε φορά ισχύουν 


ΚΕΦΑΛΑΙΟ Έ 

Προϊστάμενοι Οργανικών Μονάδων - Καθήκοντα Προϊ¬ 
σταμένων - Καθήκοντα Προσωπικού 

Άρθρο 10 

Προϊστάμενοι οργανικών μονάδων 

Σε κάθε οργανική μονάδα επιπέδου Διεύθυνσης, Τμή- 
ματοςτου Σ.Π. της 3ης Εδαφικής Περιφέρειας Ν. Ζακύν¬ 
θου τοποθετούνται προϊστάμενοι υπάλληλοι των κλάδων 
ΠΕ, ΤΕ, ως ακολούθως: 

1. Στη Διεύθυνση της Υπηρεσίας του Σ.Π. προΐσταται υ¬ 
πάλληλος του κλάδου ΠΕΙ Διοικητικού - Οικονομικού ή 
ΠΕ3 Πολιτικών Μηχανικών ή ΠΕ6 Τοπογράφων Μηχανι¬ 
κών ή ΠΕ9 Γ εωπόνων. 

2. Στο Τμήμα Προγραμματισμού και Περιβάλλοντος του 
Σ.Π. προΐσταται υπάλληλος,του κλάδου ΠΕΙ Διοικητικού 

- Οικονομικού (Οικονομικού) ή ΠΕ9 Γεωπόνων και ελλεί¬ 
ψει αυτών από τον κλάδο ΤΕ19 Πληροφορικής. 

3. Στο Τμήμα Τεχνικών Υπηρεσιών προΐσταται υπάλλη¬ 
λος του κλάδου ΠΕ3 Πολιτικών Μηχανικών ή ΠΕ6 Τοπο¬ 
γράφων Μηχανικών και ελλείψει αυτών από τον κλάδο 
ΤΕ3 Τεχνολόγων Πολιτικών Μηχανικών ή ΤΕ4 Τεχνολό¬ 
γων Μηχανολόγων ή Ηλεκτρολόγων Μηχανικών. 

4. Στο Τμήμα Διοικητικών - Οικονομικών Υπηρεσιών του 
Σ.Π. προΐσταται υπάλληλος του κλάδου ΠΕΙ Διοικητικού 

- Οικονομικού (Διοικητικού) ή ΤΕ17 Διοικητικών - Λογι¬ 
στών. 

Άρθρο 11 

Καθήκοντα Προϊσταμένων 

1. Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής: 

α) Προΐσταται των Τμημάτων που υπάγονται στην αρ- 
μοδιότητά του. 

β) Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση των 
υπαλλήλων, την τήρηση των Νόμων, Διαταγμάτων, απο¬ 
φάσεων κ.λπ., που αφορούν το Σ.Π. και τους καθοδηγεί 
κατά την εκτέλεση των υπηρεσιακών τους καθηκόντων. 

γ) Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

δ) Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

ε) Ενημερώνεται για όλη την εισερχόμενη και εξερχό- 
μενη αλληλογραφία που αφορά τη Διεύθυνση, χαρακτη¬ 
ρίζει και κατανέμει αυτή σύμφωνα με τις αρμοδιότητες 
τωνΤμημάτων και δίνειτις αναγκαίες οδηγίες στους Προϊ¬ 
σταμένους για τις ενέργειες που πρέπει να γίνουν. 

στ) Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ) Θεωρεί με την μονογραφή του και υποβάλλει όλα τα 
έγγραφα που συντάσσονται από τα Τμήματα της Διεύ¬ 
θυνσης για έγκριση και υπογραφή, από τον Πρόεδρο ή 
τον νόμιμο αναπληρωτή του, καθιστάμενος έτσι συνυ- 
πεύθυνος για την νομιμότητα της ενέργειας. 

η) Θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 



θ) Εισηγείται τα θέματα της αρμοδιότητας του στον 
Πρόεδρο, υπογράφοντας τις σχετικές εισηγήσεις. 

λ Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του 
Σ.Π. και αναπτύσσειτιςπροτάσεις του πάνω στα διάφορά 
υπηρεσιακά θέματα. 

ια) Συντάσσει τις ετήσιες εκθέσεις αξιολόγησης γι 
τους υπαγόμενους σ’ αυτόν Προϊσταμένους Τμημάτων 
και διατυπώνει τη γνώμη του σε δεύτερο βαθμό στις υπη¬ 
ρεσιακές εκθέσεις των υπολοίπων υπάλληλων οι οποίες 
συντάσσονται από τους Προϊσταμένους των υπηρεσια¬ 
κών μονάδων. , , , Α 

ιβ) Δέχεται τους πολίτες και παρεχει σ αυτους όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατα τις 

ώρες υποδοχήςτου κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο- 

Ρ ιγ) Ενημερώνει και υποβοηθά το έργο των υπαλλήλων 

των Ο.Τ.Α. σε θέματα αρμοδιότητάς του. 

2 Τα καθήκοντα των Προϊσταμένων των Τμημάτων ι) 
Προγραμματισμού, ϋ) Τεχνικών Υπηρεσιών και ίϋ) Διοικη¬ 
τικού - Οικονομικού είναι τα εξής. 

α) Είναι υπεύθυνοι για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που α¬ 
νατίθενται στην υπηρεσία που πρόίστανται. 

β) Φροντίζουν για την εφαρμογή των Νόμων, Διαταγμά¬ 
των και των αποφάσεων και εγκυκλίων που τους κοινο¬ 
ποιούνται, ενημερώνοντας τους υπαλλήλους της υπηρε¬ 
σίας τους, δίνοντας παράλληλα τις αναγκαίες επεξηγη- 
ματικές οδηγίες για την εκτέλεσή τους. 

γ) Κατανέμουντην εργασία στους υπαλλήλους και τους 
καθοδηγούν, ελέγχουν δε την τακτική παρουσία, απόδο¬ 
ση και συνέπειά τους. 

δ) Εκτελούν τις εντολές του Διευθυντή, εισηγουνται σ 
αυτόν τις υποθέσεις της αρμοδιότητάς τους, υποβάλ¬ 
λουν τις υπηρεσιακές εκθέσεις και σημειώματα για την 
πορεία των εργασιών του Τμήματός τους καθώς και των 

υποθέσεων που εκκρεμούν. 

ε) Συντάσσουν τις εκθέσεις αξιολόγησης των υπηρε- 
τούντων υπαλλήλων, τις οποίες στην συνέχεια υποβάλ¬ 
λουν στο Διευθυντή για περαιτέρω κρίση. 

στ) Προσυπογράφουν την αλληλογραφία της υπηρε¬ 
σίας τους, συντάσσοντας προσωπικά τα σημαντικότερα 
έγγραφα και καθίστανται υπεύθυνοι για την νομιμότητα 
τους. 

ζ) Εφαρμόζουν πειθαρχικό έλεγχο στο προσωπικό του 
Σ Π και συντάσσουν υπομνήματα σε ένδικα μέσα αυτου 
ενώπιοντου Συμβουλίου Επικράτειας και των Διοικητικών 
Δικαστηρίων. 

η) Μεριμνούν για την ενημέρωση των υπάλληλων των 
Ο.Τ.Α. - μελών του Σ.Π. σε θέματα αρμοδιότητάς τους και 
παρέχουν πάσης φύσεως πληροφόρηση και στήριξή στο 
έργο των υπηρεσιών των Ο.Τ.Α. 

Άρθρο 12 


χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις των προϊστάμενων 
τους, σύμφωνα με την κείμενη νομοθεσία και με αρμονική 
- συναδελφική συνεργασία μεταξύ τους. 

β) Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. , 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ) Αναφέρουν στον προϊστάμενό τους γραπτά ή προ¬ 
φορικά γιατις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 

ταχθεί. , 

ε) Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 


Άρθρο 13 

Το Συμβούλιο Περιοχής ασκεί κάθε άλλη σχετική αρμο¬ 
διότητα που ήθελε ανατεθεί από τους ΟΤΑ μέλη του Σ.Π. 
από την Νομαρχιακή Αυτοδιοίκηση, Δημόσιους Φορείς 
και Ν.Π.Δ.Δ. 

Άρθρο 14 

Για την κατάταξη υπη ρετούντων υπαλλήλων, τις ημέρες 
και ώρες εργασίας, την υπερωριακή απασχόληση των ερ¬ 
γαζομένων, τις μετακινήσεις - αποσπάσεις - μετατάξεις, 
τα πειθαρχικά παραπτώματα κ.α. εφαρμόζονται ο Ν. 
2190/94 (άρθρο 38), ο Ν. 2307/95 (άρθρο 8), ο Ν. 2344/95 
(άρθρο 19), όπως ισχύουν κάθε φορά. 

Άρθρο 15 

Στο επίπεδο των Τμημάτων, ο συντονισμός και η συνερ¬ 
γασία των υπαλλήλων του Σ.Π. εξασφαλίζεται και με τα¬ 
κτικές ή έκτακτες συντονιστικές συσκέψεις και ομάδες 
εργασίας με αντικείμενο την αλληλοενημέρωση, την επι¬ 
σήμανση και αντιμετώπιση προβλημάτων και την συνερ¬ 
γασία των υπαλλήλων σε αντικείμενα που απαιτούν δια¬ 
φορετικές ειδικότητες. 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες, με πρόσκληση του Προϊστάμενου 
Διεύθυνσης, με αντικείμενο συζήτησης την ενημέρωση 
για την πορεία του συνολικού προγραμματισμού και έρ¬ 
γου του Σ.Π. και την άμεση αντιμετώπιση προβλημάτων. 

Την ευθύνη για τον συντονισμό και την συνεργασία με¬ 
ταξύ Τμημάτων και την συνεργασία μεταξύ των υπαλλή¬ 
λων και οργάνων του Σ.Π. έχει ο Προϊστάμενος Διευθυν- 




Καθήκοντα Προσωπικού 

1. Τα καθήκοντα του προσωπικού του Συμβουλίου Πε¬ 
ριοχής είναι τα εξής: 

α) Στα πλαίσια των αρμοδιοτήτων των υπηρεσιών που 
είναι τοποθετημένοι οι υπάλληλοι, ανεξάρτητα απο την 
εργασιακή τους σχέση, εκτελούντην εργασία που τους ε- 


Άρθρο 16 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 3ης Εδαφικής Περι- 
φέρειαςτου Νομού Ζακύνθου αρχίζει από τη δημοσίευση 
του στην Εφημερίδα της Κυβέρνησης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10957 


Ακροτελεύτιο άρθρο 

Ο ανωτέρω Οργανισμός να δημοσιευθεί στην Εφημερί¬ 
δα της Κυβερνήσεως. 

Κατοστάρι, Ιούνιος 1996 
Ο Πρόεδρος του Συμβουλίου 
ΔΗΜΗΤΡΙΟΣ ΠΛΑΤΑΝΙΑ! 

-♦- 

Αριθ. 10420 (3) 

Υπαγωγή του προσωπικού της Κοινότητας Τρωϊαννάτων 

Ν. Κεφαλληνίας στις διατάξεις του Α' βιβλίου του Ν. 

1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΩΝ 

Με τη 10420/11.11.96 απόφαση του Γενικού Γραμματ- 
τέα Περιφ. Ιονίων Νήσων εγκρίθηκε η 55/96 απόφαση του 
κοινοτικού συμβουλίου Τρωϊαννάτων Ν. Κεφαλληνίας 
που εκδόθηκε σύμφωνα με τις ισχύουσες διατάξεις του 
άρθρου δπαραγ. 2 του Ν. 2307/95 (ΦΕΚ 113/15.6.95 και 
με την οποία ύστερα από την αριθμ. 5/8/3/96 σύμφωνη 
γνωμοδότηση του Υπηρεσιακού Συμβουλίου του άρθρου 
37 Ν. 2190/94 έγινε η υπαγωγή του προσωπικού της Κοι¬ 
νότητας Τρωϊαννάτων στις διατάξεις του Α' βιβλίου του 
Ν.Δ. 1188/81 επειδή συντρέχουν οι νόμιμες προϋποθέ¬ 
σεις. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της ανωτέρω κοι¬ 
νότητας το ύψος της οποίας δεν μπορεί να προσδιοριστεί 
9 Ν. 2081/92 ΦΕΚ 154/τ.Α'/10.9.92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 11 Νοεμβρίου 1996 
Με εντολή Γενικού Γραμμ. Περ. Ιονίων Νήσων 
Ο Προϊστάμενος Στατιστικής Υπηρεσίας 
ΘΩΜΑΣ ΚΟΥΚΟΥΛΕΤΣΟΣ 


Αριθ. 18176 (4) 

Τροποποίηση της συστατικής πράξης της Κοινοτικής επι¬ 
χείρησης Τουρισμού Έργων και Ανάπτυξης Τρικερίου 
Ν. Μαγνησίας. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθ. 277 του Π. Δ/τος 410/95 (Δη¬ 
μοτικός και Κοινοτικός Κώδικας). 

2. Την απόφασή μας 8800/17.6.1993 (ΦΕΚ499/Β77.7.93) 
με την οποία συστήθηκε η Κοινοτική Επιχείρηση Τουρι¬ 
σμού Έργων και Ανάπτυξης Τρικερίου όπως αυτή τροπο¬ 
ποιήθηκε με τις αριθ. 23187/1.12.93 και 20604/17.10.95 ό¬ 
μοιες και 

3. Την αριθ. 67/96 απόφαση του Κοινοτικού Συμβουλίου 
Τρικερίου, αποφασίζουμε: 

Τροποποιούμε τηνπαρ. 6 της 8.800/17.6.1993 απόφα¬ 
σή μας ως εξής: 

Η Κοινότητα Τ ρικερίου διαθέτει στην Επιχείρηση χρη¬ 
ματικό ποσό 4.700.000 δρχ. ως αρχικό κεφάλαιό της. 

Με την απόφαση αυτή προκαλείται δαπάνη σε βάρος 
του Προϋπολογισμού της Κοινότητας Τρικερίου ύψους 
1.500.000 δρχ. η οποία έχει αντιμετωπισθεί με τροποποί¬ 
ηση του προϋπολογισμού του έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 6 Νοεμβρίου 1996 
Ο Αναπληρωτής Περ/κού Δ/ντή 
ΑΘΑΝ. ΓΚΑΡΑΓΚΑΝΗΣ 




Ε ΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Κ4ΠΠΛΙΣΤΡΙ0Υ 34. ΑΘΗΝΑ 104 32 . ΤΕίΕΧ 223211 ΥΡΕΤΟΗ.ΡΑΧ 52 34312 

ΠΛΗΡΟΦΟΡΙΕΣ ΕζΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωυού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ.__ 

Πληροφορίες δημοσιευμάτων Α.Ε. - Ε.Π.Ε. 5225/01 

Πληροφορίες δημοσιευμάτων λοιπών Φ.Ε.Κ. 5225713 

_ .. _ 5239762 

Πώληση Φ.Ε.Κ. ... 

Φωτοαντίγραφα παλαιών Φ.Ε.Κ. ' 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 5245 /οο 

ΕγγραφήΣυνδρομητώνΦ.Ε.Κ. και ,_.„ 320 

αποστολή Φ.Ε.Κ. μεπληρωμη μεσω Δ.Ο.Υ. 524832Ρ 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ · 4 4136402 

Νικήτα 6-8 Τ.Κ. 18531 4171307 

ΠΑΤΡΑ ' (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 
ΕΦΗΜΞΡΙΔΟΣ ΤΗΣ ΚΥΒΕΡΝΗΣΕΩΣ 


-Μέχρι 16 σελίδες 100 δρχ. ... 

- Από 16 σελίδες και άνω προσαύξηση 100 δρχ. ανα βσελιδο η μέρους αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ» 


Τεύχος 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπάλληλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π.____ 


,Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

30.000 δρχ. 

δρχ- 

10.000 

150 

» 

150.000 

7.500 

» 

10.000 

500 

Μ 

120.000 

6.000 

” 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδοου-ς του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
το οποίο με τί, φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Ο· συνδρομές του εξωτερικού είναι διπλάσιες των παραπάνω αναφερομένων και μπορεί να στελνοντσ με επιταγή και 

σε ανάλογο συνάλλαγμα στο Διευθυνπί Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του Τ - 

ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολοκληρο το ποσο υπέρ του ΤΑΠΕ . 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





